google/wiki40b huggingface dataset:
Norgesmesterskapet i fotball for menn 1965

Norgesmesterskapet i fotball for menn 1965 ble vunnet av Skeid etter at de vant 2–1 over Frigg den 7. november. Dette var den 3. finalekampen etter at de to første endte uavgjort. Målscorere for Skeid i den 3. finalen var Terje Gulbrandsen og Pål Sætrang. For Frigg scoret Erik Schønfeldt.
8.990 tilskuere overvar kampen som ble spilt på Ullevaal Stadion i Oslo. Dommer var Sverre Eugen Olsen, Akademisk Ballklubb. Dette var syvende gangen Skeid vant et norgesmesterskap, og eneste gang to lag fra samme by har møttes i finalen.
Hvitkronetanagar

Utbredelse

Den forekommer i det sørlige Táchira i det sørvestlige Venezuela og lokalt i Norte de Santander i de østlige Andes i Colombia; locally in E Andes (Norte de Santander), lokalt i de sentrale Andes (Caldas–Tolima grense), i det vestlige Andes fra Antioquia i Huila sør gjennom Cauca og Nariño til Ecuador og Junín i det sentrale Peru.
Beitstadfjorden

Beitstadfjorden er den innerste fjordarmen av Trondheimsfjorden i kommunene Steinkjer, Inderøy og Verran.  Fjorden har en lengde på 28 km fra sørvest til nordøst, og en bredde på 6-8 km. 
Fjorden har innløp via Skarnsundet i sør og strekker seg nordøstover til sentrum av Steinkjer. Helt i vest går fjordarmen Verrasundet sørover til Verrabotn, mens armen Beitstadsundet strekker seg nordover til Hjellbotn og Vellamelen i nord.
I Inderøy ligger tettstedet Kjerknesvågen på sørsiden av fjorden. En annet sted i Inderøy er Breivika. I Verran ligger Follafoss på nordsiden av fjorden.
Den 75. Golden Globe-utdelingen

Den 75. Golden Globe-utdelingen ble avholdt 7. januar 2018, og det ble utdelt priser til de beste prestasjonene fra film- og TV-året 2017. Utdelingen ble holdt i The Beverly Hilton i Beverly Hills i California og direktesendt på TV-kanalen NBC. Talkshowverten Seth Meyers var programleder for utdelingen.
Oprah Winfrey ble tildelt æresprisen Cecil B. DeMille Award under seremonien. Three Billboards Outside Ebbing, Missouri vant fire priser, blant annet for beste dramafilm. The Shape of Water og Lady Bird vant to priser hver. Big Little Lies, The Handmaid's Tale og The Marvelous Mrs. Maisel var blant TV-seriene som vant flest priser. Store deler av publikumet hadde kledd seg i sort for å vise sin støtte til #MeToo- og Time's Up-kampanjene. Flere vinnere snakket også om #MeToo-fenomenet i takketalene sine, blant andre Oprah Winfrey. Winfrey fikk ellers mye oppmerksomhet i media for takketalen sin.

Nominerte og vinnere

Nominasjonene ble offentliggjort 11. desember 2017 av Sharon Stone, Alfre Woodard, Kristen Bell og Garrett Hedlund.
EM på skøyter 1946, menn

EM på skøyter 1946, herrer ble avholdt på Øen stadion i Trondheim den 2. og 3. februar 1946. Mesterskapet blir regnet som uoffisielt.
Den siste offisielle europamesteren var Alfons Bērziņš som vant tittelen i 1939 i Riga. I årene 1940 til 1945 ble mesterskapet ikke arrangert på grunn av 2. verdenskrig.  Göthe Hedlund ble uoffisiell europamester. I årene fra 1936 til og med 1948 kunne ikke-europeiske utøvere som var medlem av europeiske skøyteklubber delta i mesterskapet.
Jozef Tomko

Bakgrunn

Jozef Tomko studerte etter vanlig skolegang i Michalovce fra 1943 tils 1944 ved Kyril--og-Methodius teologiske fakultet ved Comenius-universitetet og bodde fra 1945 som prestekandidat ved det pavelige kollegium Nepomucenum i Roma og studerte ved Lateranuniversitetet. Han tok doktorgraden i kirkerett ved Det pavelige universitet Gregoriana.
Etter den kommunistiske maktovertakelse i Tsjekkoslovakia i 1948 forble han i Roma.

Prest

Han ble presteviet 12. mars 1949 av den romerske hjelpebiskop og senere kuriekardinal Luigi Traglia. Han virket deretter som sjelesorger ved forskjellige menigheter i Roma og i bispedømmet Porto-Santa Rufina. Fra 1950 til 1965 var han stedfortredende rektor og senere rektor ved Collegium Nepomucenum. Han var 1955/1956 fakultetsmedlem ved det internasjonale universitet for sosialstudier Pro Deo.
I 1959 begynte han å arbeide for Den romerske kurie. Fra 1962 arbeidet han dessuten for kongregasjonen for troslæren, og fra 1974 til 1979 var Tomko undersekretør for kongregasjonen for biskopene. Fra 1970 til 1978 var han professor ved Gregoriana.

Biskop

Den 12. juli 1979 utnevnte pave Johannes Paul IIham til titularerkebiskop av Doclea, gav ham oppfaven som generalsekretærr for bispesynoden, og vispeviet ham den 15. september samme år; medkonsekrerende var kurieerkebiskop Eduardo Martínez Somalo, og Andrew Gregory Grutka, biskop av Gary i Indiana i USA.
I de følgende år var han ansvarlig for organisasjon og gjennomføring av en rekke bispesynoder. Foruten dette var Tomko fra tidlig i 1970-årene med på den økumeniske dialog med lutheranerne og med undervisning ved Gregoriana. Derutover var han sjelesørger i forskjellige menigheter i Roma og engasjerte seg for slovakiske utenlandsmenigheter, fremfor alt i USA.

Kardinal

I 1985 utnevnte Johannes Paul II ham til kardinaldiakon med titteldiakoniet Gesù Buon Pastore alla Montagnola. Fra 1985 til 2001 ledet Tomko som kardinalprefekt Kongregasjonen for Troens utbredelse og hadde vervet som Magnus Cancellarius ved Det pavelige universitet Urbaniana. Den 29. januar 1996 ble han kardinalprest med tittelkirkirke, Santa Sabina.
Fra 2001 til 2007 ar han president for Den pavelige komite for eukaristiske verdenskongresser. Den 1. oktober 2007 utnevnte pave Benedikt XVI erkebiskop Piero Marini til hans etterfølger i dette embede. I 2008 deltok kardinal Tomko som pavelig legat ved den 49. eukaristiske verdenskongress.
Pave Benedikt XVI kalte Jozef Tomko flere ganger til spesielle sendeferder, som da han i november 2009 var pavens personlige sendemann til feiringene av 150-årsminnet av evangeliseringen pår Insel Taiwan.
Våren 2012 gjorde pave Benedikt XVI ham til medlem av en tremanns kardinalkommisjon med spesialmandat å undersøke den såkalte Vatileaks-affæren.
Hornfuglfamilien

Evolusjon

Basert på fossile funn regner man med at hornfugler må ha utviklet seg under eocen, men det er svært få fossile data før miocen, og selv da er informasjonen sparsom og lite informativ. Det eksisterer flere hypoteser om hvordan hornfuglfamilien utviklet seg, og de fleste ser ut til å være enige om at hornravner er søstergruppen til neshornfugler og at den tidlige utviklingen tok til i Afrika.
Kinnaird & O’Brien (2007) favoriserer synet på en hypotetisk progenitor, som de kaller «proto-Buceros». De ser for seg en stor, terrestrisk kjøttetende hornfugl, som nedstammer fra hornravnlignende forfedre og gav opphav til endemiske afrikanske taxa, som Tockus og Tropicranus, og mer skogtilpassede fruktetende linjer som emigrerte til Asia. I Asia skjedde det omfattende radiering, som senere førte til re-innvandring til Afrika, der Ceratogymna og Bycanistes oppsto fra re-innvandrende arter. Kinnaird & O’Briens modell er mer eller mindre sammenfallende med topologiene som ble gjenvunnet i de fylogenetiske analysene Gonzalez et al. publiserte i 2013.

Etymologi

Familienavnet Bucerotidae følger av slektsnavnet Buceros og betyr med horn som en okse. Det stammer fra det greske uttrykket boukerōs (βουκερως), som består av forstavelsen bous (βους = okse) og endelsen kerōs (κερως = horn). Slektsnavnet er således opphav til både det vitenskapelige familienavnet Bucerotidae og ordensnavnet Bucerotiformes.
Typearten er neshornfugl (B. rhinoceros), som derav er opphav til gruppenavnet for underfamilien Bucerotinae.

Beskrivelse

Hornfugler er mellomstore til svært store fugler med karakteristiske lange, nedoverkrummede hornlignende nebb med hul hjelm på overnebbet, brede avrunda vinger, og lang stjert. Artene måler 30–120 cm. Hos flere arter av neshornfugler er nebbet, hvis konstruksjon er hul, enormt stort. Og man har lenge antatt at hjelmen har en akustisk funksjon, men noen arter bruker den også som et våpen i regulære luftkamper. Hjelmen utvikler seg først etter at artene blir kjønnsmodne, og den blir vanligvis størst hos hanner. Det er derfor plausibelt å anta at hjelmen også er en indikator for seksuell kjønnsmodenhet, noe som er tilfellet for andre arkosaurer.

Utbredelse og habitat

Hornfuglene hører i hovedsak hjemme i den afrotropiske og orientalske faunaregionen, men noen arter finnes også i Australasia. Habitatet består hovedsakelig av tropiske og subtropiske løvskoger, spesielt eviggrønn skog, men noen arter finnes også i tempererte skoger og på skogbevokst savanne og halvørken.

Atferd

Hornfugler regnes i hovedsak som frugivore, men artene eter en blanding av animalsk og vegetabilsk føde, selv om den enkelte arten typisk har en preferanse for enten frukt eller smådyr. Maskehornravner er primært terrestrisk anlagt, mens neshornfugler gjerne er trelevende.
Oleg Velyky

Landslag

Velyky nådde før sitt bytte av statsborgerskap 59 kamper på det ukrainske landslaget. Han debuterte på det tyske landslaget i 2005, og har spilt 38 landskamper og scoret 123 mål for tyskerne. Han var blant annet med å vinne VM-gull i 2007.

Kreft

Han fikk diagnosen hudkreft i 2003. Han ble erklært frisk etter behandling, men ble syk igjen i 2008, og døde i 2010.
Rustning

Rustning er en fellesbetegnelse på eldre tiders ulike militære antrekk og krigskledninger som skulle beskytte bæreren, og eventuelt hesten hans, mot hugg, slag og våpen. I tidligere tider var rustningene laget av horn, bein, tre, lær, tøy eller metall. Fram til ca. 1200 ble en ridders fulle utrustning ofte kalt harnisk på kontinentet: Ordet ble siden hovedsakelig brukt om ridderens kroppspanser, spesielt bryst- og ryggpanser. Moderne rustninger og skuddsikre drakter er laget av forskjellige kunststoffer som beskytter mot splinter fra artillerigranater og kuler fra håndvåpen.
Betty Ehrenborg

Biografi

Betty Ehrenborg var datter av justitieombudsmannen Casper Isaac Michael Ehrenborg og Anna Fredrica Carlqvist, som var av borgerslekt og datter av en handelsmann i Karlstad. Også Bettys mor skrev ånndelige sanger. Bettys bror, Richard Ehrenborg var brukseier i Lindesberg. Etter at hun kom hjem fra en lengre studiereise til England i 1851, praktiserte Betty sin nye kunnskap å brorens herregård Bohr, der hun bød inn de unge  området til søndagsskole.
Hun arbeidet som guvernante fra 1846 til 1848. Fra 1852-53 studerte hun ved British and Foreign School i London. Da hun kom tilbake til Sverige, begynte hun å jobbe i avisen Väktaren og ble med i redaksjonen i 1856. Hun var lærer ved Diakonissanstalten i Stockholm i 1853, grunnla og drev en skole på Bårs bruk på Lindesberg i 1855-56 og var forstander på et lærerinneseminar i Stockholm i årene 1856-62. 
Hun giftet seg i 1856 med friherre Johan August Posse af Säby, aktuar i Riksarkivet, og ble mor til afrikamisjonærene August Posse og Hedvig Posse.

Salmeforfatterskap

Mest kjent av Ehrenborgs originalsalmer er «Så älskade Gud världen all» fra 1856, som ble tatt med i salmebøkene Nya Psalmer (1920), 1937 års psalmbok og Den svenska psalmboken 1986. Blant hennes øvrige sangerer blant annet hennes påskesalme «O Jesus, jag häpnar för kärleken stora». Hun er og representert i Den svenska psalmboken 1986 med fire bearbeidede eller oversatte salmer. To av disse er også med i Norsk salmebok 2013. («Morgon mellan fjällen» [Også N13], «Just som jag är, ej med ett strå», «Klippa, du som brast för mig» og «Här en källa rinner» [Også N13]) I tillegg har hun også hatt sanger med i salmebøker som Svensk Söndagsskolsångbok 1908 og Svenska Missionsförbundets sångbok 1920 (SMF 1920) og andre frikirkelige bøker. 
Betty Ehrenborg gav ut tre hefter kalt Andeliga sånger för barn i 1852 og 1856. I den siste ble G. Berggrens oversettelse av Abel Burckhardts «När juldagsmorgon glimmar» publisert, noe som førte til en misforståelse om at det var Ehrenborg som hadde stått for oversettelsen.
Skoghøns

Biologi

Mange av artene har spektakulære paringsritualer, der hannene duellerer om retten til å pare seg. Paringsleiken kan være et svært populært skue for mennesker, for eksempel tiurleiken og orrhaneleiken.
Skoghøns eter hovedsakelig vegetabilsk kost, men tar også insekter for å spe på proteinbehovet, spesielt når de før opp unger.
De ble tidligere regnet som en egen familie, Tetraonidae, men plasseres nå i fasanfamilien. Kimball og Braun (2014) fant ut at koklassfasan (Pucrasia macrolopha) var basal i tribuset Tetraonini, men en analyse gjort med komplett mitokondrielt genom plasserer nå denne arten som basal i Phasianini. Denne gruppa er ifølge HBW Alive skoghønsenes nærmeste nålevende slektninger.
Fiskerinemnd

Fiskerinemndene var fra 1982 til 1997 kommunale organer som var en del av rettledningstjenesten  i fiskerinæringen.
Nemndene var hjemlet i lov som sa at Fiskerinemnda skulle være statens fagorgan for rettledningstjenesten i kommunen. Den skulle utføre oppgaver pålagt av sentrale myndigheter og fiskerimyndighetene i fylket, og informere disse om kommunale vedtak og tiltak m.v. innen fiskerinæringen.
Fiskerinemndene kunne ta opp fiskerispørsmål av interesse for kommunen etter eget initiativ.
Fiskerinemndene ble oppnevnt av de enkelte kommunestyrer. I utgangspunktet skulle hver nemnd bestå av 5 medlemmer med varamedlemmer, men departementet kunne godkjenne større nemnder. Nemnda skulle ha samlet kjennskap til de ulike leddene i fiskerinæringa, og fiskerinæringas organisasjoner kunne hver foreslå inntil tre medlemmer og varamedlemmer.
Fiskerinemndene hadde ansvaret for føring av manntall over fiskere og fangstfolk.
Nemndene ble fjernet i 1997, og ansvaret de hadde ble overført til Fiskeridirektoratet.
Eudicella aethiopica

Utseende

En nokså stor (opptil 43 millimeter), fargerik gullbasse. Forkroppen er grønn, dekkvingene mahognifargede med fire svarte flekker. Hodets framskutte del og beina er rødlig svarte. Hannen har et langt, Y-formet horn i pannen, ved siden av det et par små pigger.

Levevis

Hannene bruker "hornene" sine til å kjempe om hunnene. Hver hann prøver å vippe motstanderen over på ryggen ved å presse hornet under ham.
Som hos de fleste andre Cetoniinae utvikler larvene seg i morken, død ved, og de voksne billene besøker gjerne blomster. Arten er knyttet til skog.

Utbredelse

Arten er utbredt i Etiopia.
Ntimbale-demningen

Ntimbale-demningen er en demning i elva Tati ved byen Francistown i det østre Botswana. Demningen har ikke vannkraftformål, men skal sørge for vanntilførsel i landet. Den ble ferdigstilt i 2005.
Strengestol

Stol på strengeinstrumenter er den delen av instrumentet som overfører energien fra de vibrerende strengene til instrumentets lokk og resonanskasse.
Stolen begrenser den fritt svingende strengelengden i den ene enden, oversadelen i den andre, og avstanden mellom dem definerer strengeinstrumentets mensur.
Ulike strengeinstrumenttyper har stoler med svært forskjellig utforming og konstruksjon, se for eksempel forskjellen mellom en fiolinstol og en gitarstol.
Stolen plasseres på det optimale klangdefinerende stedet på instrumentets resonator, på de fleste instrumenter er på et  lokk av tre. Et unntak er banjo, der står stolen på en tynn, utspent membran av plast eller dyrehud som vibrerer når strengene anslås
For instrumenter med tverrbånd på gripbrettet har plasseringen av stolen stor betydning for å få det riktige forholdet mellom en enkelt strengs mensur og båndene (oktavrenhet). Dette er grunnen til at eksempelvis gitarstoler ikke er montert helt vinkelrett på strengene.
Pris (utmerkelse)

En pris er en utmerkelse som gis til en person eller gruppe i anerkjennelse av prestasjon eller innsats. Priser kan være knyttet til avgrensede typer innsats eller atferd som tildeler ønsker å oppmuntre, til innsats innen et nærmere bestemt virkefelt eller innen en bestemt bransje eller et yrke. Ofte vil prisen bestå av et pengebeløp og sammen med dette følger det som regel et fysisk tegn på anerkjennelsen, i form av diplom, statuett, medalje, plakett eller lignende. I andre tilfeller kan prisen bestå av det fysiske objektet alene. Prisens status avhenger av både prispengenes størrelse og den oppmerksomhet og berømmelse som følger av tildeling. Priser tildeles av offentlige myndigheter, institusjoner og organisasjoner.
Mangfoldet av priser er stort. I 2009 fantes det i verden 30 000 større priser, der 219 hadde prispenger på mer enn 100 000 amerikanske dollar.

Nyere priser

Siden 2008 er det kommet til flere nye priser med store prispenger. Blant nyere forskningspriser er blant annet Fundamental Physics-prisen, Breakthrough-prisen i matematikk, Breakthrough-prisen i livsvitenskap, Tang-prisen og Dronning Elizabeths pris for ingeniørvitenskap.
Notting Hill-karnevalet

Notting Hill-karnevalet (engelsk Notting Hill Carnival) er et årlig karneval i Notting Hill i London. Karnevalet finner sted over tre dager i august: bank holiday (siste mandag i august) og de to foregående dagene. Det vestindiske miljøet i London står bak arrangementet, som tiltrekker seg omkring én million mennesker og dermed er en av verdens største gatefestivaler.
Notting Hill-karnevalet har sine røtter i to ulike festivaler; et svært vellyket «karibisk karneval» som ble arrangert i januar 1959 i Camden etter at det hadde vært raseopptøyer i Notting Hill året i forveien, og en hippiefestival i Notting Hill i august 1966.
Rowan Atkinson

Bakgrunn og karriere

Atkinsons foreldre var bonden Eric Atkinson og Ella May (født Bainbridge) som giftet seg 29. juni 1945. Han har to eldre brødre, Rubert og Rodney som jobber som økonomer. 
Atkinsons karriere som skuespiller begynte i 1983 med en birolle i den «uoffisielle» James Bond-filmen Never Say Never Again og hans hovedrolle i filmen Dead on Time der han blant annet spilte mot Nigel Hawthorne. Han dukket opp i Mel Smiths regidebut The Tall Guy i 1989. Han spilte også sammen med Anjelica Huston og Mai Zetterling i filmen basert på Roald Dahl sin bok «Heksene» som kom ut i 1990. I 1993 spilte han rollen som Dexter Hayman i Hot Shots! Del Deux, en parodi på Rambo III, der hovedrollen var besatt av Charlie Sheen.
I perioden fra 1983 til 1989 produserte BBC i alt 24 episoder av den populære humorserien Sorte Orm der Rowan Atkinson spilte tittelrollen og også skrev manus (sammen med Richard Curtis). 
Atkinsons kjente skikkelse, den morsomme og uheldige rollefiguren Mr. Bean, dukket først opp på nyttårsdagen i 1990 i en halv times spesial-show for Thames Television. Atkinson dukket opp på komedie-festivalen i Montréal i 1987 og enda en gang i 1989. Flere oppfølgere i serien om Mr. Bean dukket opp på britisk TV i 1990, og siden kom kinofilmene Mr. Bean - Den store katastrofefilmen i 1997, regissert av Mel Smith, og Mr. Beans ferie i 2007.
I 1995 og 1996, hadde Atkinson rollen som inspektør Raymond Fowler i den populære TV-serien The Thin Blue Line som ble skrevet av Ben Elton, og som finner sted på en politistasjon i den oppdiktede byen Gasforth. En annen av hans aller mest kjente roller var da han dukket opp som en uheldig hemmelig agent for det britiske M15. Han spilte også i en komisk parodi på Doctor Who. Han hadde også blitt vurdert som en kandidat til å spille hovedrollen som doktoren i selve showet.
Atkinson fikk ytterligere anerkjennelse som skuespiller da han hadde rollen som en verbalt klønete prest i 1994, med filmen Fire bryllup og en gravferd. Samme år ble han omtalt i Walt Disneys Løvenes konge. Atkinson fortsatte å dukke opp i forskjellige biroller i flere vellykkede komedier. Blant annet da han hadde rollen som Enrico Pollini i Rat Race (2001). I tillegg var han med i Scooby-Doo (2002), og Love Actually (2003). I 2005 spilte han i krimkomedien Keeping Mum som også hadde Kristin Scott Thomas, Maggie Smith og Patrick Swayze på rollelisten.
Han hadde hovedrollen som Johnny English i en parodi på James Bond i 2003. Oppfølgeren til denne filmen, Johnny English Reborn, kom 2011. Rowan Atkinson dukket opp i 2009 i West End-musikalen Oliver! med rollen som Fagin. Denne forestillingen ble regissert av Rupert Goold. 
Atkinson traff sin fremtidige kone Sunetra Sastry for første gang på 1980-tallet da hun arbeidet som sminkør i BBC. Sunetra har indisk far og britisk mor. Atkinson giftet seg med henne i russiske Tea Room i New York i 1990. De har to barn og eier hus i Northamptonshire i Oxfordshire og London.
Atkinson ble i 2013 utnevnt til kommandør (CBE) av Order of the British Empire.
Håndball-VM 1965 for kvinner

Innledende runde

Åtte land ble delt inn i to grupper. Gruppevinnerne gikk videre til VM-finalen, mens de to toerene gikk videre til bronsefinalen. Treerne spilte kamp om femteplass, mens firerne spilte om 7.-plass.
Den alternative skolen (Asker)

Avdelinger

Den alternative skolen har fire ulike avdelinger. Tre avdelinger med 9 faste elevplasse hver.

Blakstadbukta

Ingen fast elevpasser. Et lavterskeltilbud som driver utadrettet virksomhet ovenfor øvrige barne- og ungdomsskoler i Asker. Beliggende på Børsholmen.

Ollestua

Ollestua er nabo til Asker videregående skole, nær Asker sentrum. Undrvisning i alle fag i små gupper.

Sjøskolen

Ligger i Vollen og tilbyr praktisk undervisning til ungdomsskoleelever basert på håndverk og kultur. Gir også et opplevelsestilbud på Oslofjorden til barneskolene i Asker.

Stordammen

Ligger ved småbruket Nedre Arnestad på Vollen og tar utgangspunkt i mulighetene knyttet til dyreliv og småbruksdrift i undervisningen.
Seiling under Stillehavslekene 2003

Seiling under Stillehavslekene  2003. Seiling var en av flere sporter som var med i de tolvte stillehavslekene som ble arrangert i Suva på Fiji i perioden 28. juni til 12. juli 2003. Det var tiende gangen som seiling var med på programmet under stillehavslekene.  Ny-Caledonia ble beste nasjon med seks gullmedaljer foran Tahiti med to.
Dancin' Homer

Handling

På en familieutflukt gjennom kraftverket til en baseballkamp med hjemmelaget Springfield Isotopes begynner en veldig full Homer Simpson å underholde publikum ved å danse for å få dem til å heie mer på laget. Det ender i at Homer blir maskot for Isotopes. Homer gjør det stort i Springfield, men så blir han kjøpt opp av Capital City. Etter en tåredryppende avskjed med Springfield drar Homer til storbyen. På hans første kamp gjør han det beste han kan men det er ikke bra nok for publikum. Han får sparken og flytter tilbake til Springfield hvor han finner ut at han har blitt ett midtpunkt blant vennene sine.
Oenochrominae

Utseende

Oenochrominae er middelsstore, ofte kraftige målere. Mange arter ligner på spinnere eller nattfly. På farge er de gjerne grå eller brune, men en del arter er også fargerike. Bakvingene har omtrent samme farge som forvingene. Antennene er trådformede eller fjærformede, ofte ganske lange.
Notheme erota

Utseende

En nokså liten, svart sommerfugl. Begge vingepar har et lysgult eller hvitt tverrbånd, dette har en knekk i forvingens bakre del.

Levevis

Arten lever i lavtliggende, tropisk regnskog, oftest 100-300 meter over havet.

Utbredelse

Arten er utbredt over det meste av Mellom- og Sør-Amerika, fra Mexico i nord til Argentina i sør.
Aalborg lufthavn

Flyplassklassifisering

4E (cat. 7)
The Black Balloon

Om filmen

Filmen ble vist i Norge for første gang under Barnefilmfestivalen 2008 i Kristiansand den 23. april. Her vant den Don Quijote-prisen for beste ungdomsfilm av filmene i programmet. Filmen ble vist under filmfestivalen i Haugesund i august 2008, og hadde norgespremiere 10. oktober.
Balimela-demningen

Balimela-demningen, også kjent som Machkund II, er en demning med et vannkraftverk i Machkund-elva, en sideelv til Sileru i delstaten Orissa i det østlige India. Anlegget er plassert 35 km fra Malkangiri. Demningen er 1.823 meter lang og 70 meter høy – og er en gravitasjons- jordfyllingsdam.
Installert effekt er 510 MW, fordelt på 6 x 60 MW og 2 x 75 MW. Årsproduksjonen er 1,18 TWh. Kraftanlegget ble påbegynt i 1971 og stod ferdig i 1975. Utbygger er Orissa Hydro Power Co.
I samme elv ligger Machkund-demningen (Machkund I).
Haukedalsvannet

Haukedalsvannet er en liten innsjø i Vest-Bamble. Dette vannet er en typisk fiske og bade plass for mange lokale og reisende turister. Vannet har et skogsmiljø rundt seg. Det er en gammel myte/rykte om at det var et brudefølge som gikk igjennom isen på vei ut til den sentrale øya i Haukedalsvannet kalt Brenntholmen på 1800 tallet, dette er da usikkert men skal i følge lokale innbyggere være sant. Likene ble aldri funnet selv etter leteaksjonen som pågikk over flere dager.